ฟองสบู่
ภาวะเศรษฐกิจฟองสบู่ คือ ภาวะที่ราคาของสินทรัพย์ เช่น อสังหาริมทรัพย์ หรือตราสารทุน (หุ้น) เพิ่มขึ้นสูงเกินกว่าราคาตามความเป็นจริง จนเกิดอุปสงค์เทียม (ความต้องการซื้อ) เพื่อการเก็งกำไร ที่ทำให้ราคาเพิ่มสูงขึ้นไปเรื่อยๆ เป็นวงจร และขยายตัวเหมือนฟองสบู่
4 เม.ย. 2556

ภาวะเศรษฐกิจฟองสบู่ คือ ภาวะที่ราคาของสินทรัพย์ เช่น อสังหาริมทรัพย์ หรือตราสารทุน (หุ้น) เพิ่มขึ้นสูงเกินกว่าราคาตามความเป็นจริง จนเกิดอุปสงค์เทียม (ความต้องการซื้อ) เพื่อการเก็งกำไร ที่ทำให้ราคาเพิ่มสูงขึ้นไปเรื่อยๆ เป็นวงจร และขยายตัวเหมือนฟองสบู่ 
ภาวะฟองสบู่นี้จะจบลง เมื่อนักลงทุนเลิกคาดหวังว่าราคาจะเพิ่มขึ้นอีก หรือรัฐบาลออกนโยบายเพื่อดึงราคาลงสู่ภาวะปกติ เช่น การขึ้นดอกเบี้ย จึงทำให้การเก็งกำไรและราคาที่สูงกว่าความเป็นจริงลดลง
แต่หากนักเก็งกำไรมีการเทขายสินทรัพย์ จะทำให้ราคาสินทรัพย์ตกลงอย่างรวดเร็ว หรือเรียกว่าฟองสบู่แตก โดยเฉพาะผู้ที่กู้เงินมาซื้อสินทรัพย์ ไม่สามารถชำระหนี้ได้จะก่อให้เกิดปัญหาหนี้เสีย
สำหรับไทยขณะนี้หลายฝ่ายกังวลว่ากำลังจะเกิดปัญหาฟองสบู่ในอสังหาริมทรัพย์ มีการซื้อเพื่อเก็งกำไรมากกว่าการซื้อเพื่ออยู่อาศัยจริง แถมธนาคารพาณิชย์แข่งขันให้ดอกเบี้ยต่ำจูงใจเหมือนเป็นการเป่าลมใส่ฟองสบู่ จนทำให้ ธปท.ต้องจับตาดูการปล่อยกู้อย่างใกล้ชิด